
		verzia 2.0, účinnosť od 21.9.2026 
[bookmark: X54f59131a8371208f6df58cac34a295d65d333a][bookmark: X6883b6719902d047f1c134541a39563fdf38935]Posúdenie existencie realizovateľnej alternatívnej technológie nevyužívajúcej fosílne palivá 
(postup pre zdôvodnenie použitia zariadení využívajúcich fosílne palivá v prípade neexistencie realizovateľnej alternatívnej technológie nevyužívajúcej fosílne palivá)
V zmysle čl. 7 ods. 1 písm. h) Európskeho parlamentu a Rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde  predmetného nariadenia sú z podpory fondov EÚ v rámci EFRR a Kohézneho fondu vylúčené „investície súvisiace s výrobou, spracovaním, dopravou, distribúciou, skladovaním alebo spaľovaním fosílneho paliva (okrem stanovených výnimiek písm. h) v bodoch i) až iii))“. Podľa výkladu Európskej komisie sa investícia zvyčajne chápe ako celková operácia alebo projekt predložený na podporu, posudzovaný s ohľadom na jeho cieľ, účel, aktivity a charakter. 
Ak základný účel investície nemožno dosiahnuť bez využitia fosílnych palív a neexistuje žiadna uskutočniteľná alternatíva, výdavok môže byť považovaný za oprávnený, za predpokladu splnenia všetkých ostatných podmienok. Aj keď sa investícia posudzuje ako celok a jej hlavný cieľ nie je možné dosiahnuť bez využitia fosílnych palív, je nevyhnutné dôsledne preukázať absenciu realizovateľnej alternatívnej technológie nevyužívajúcej fosílne palivá. 
Za týmto účelom je prijímateľ, ktorý v rámci projektu plánuje obstarať zariadenie, vozidlo alebo inú techniku využívajúcu fosílne palivá, povinný prostredníctvom relevantných zdôvodnení  (napr. analýza, prieskum trhu, technické vyjadrenie) preukázať neexistenciu takejto alternatívy.
Kritériá posúdenia životaschopnosti alternatívy
Alternatívna technológia nevyužívajúca fosílne palivá (ďalej aj ako “alternatívna technológia“) sa považuje za realizovateľnú iba vtedy, ak súčasne spĺňa všetky nasledujúce kritériá. Pre uplatnenie výnimky a posúdenie výdavku na zariadenie využívajúce fosílne palivá ako potenciálne oprávneného výdavku, musí prijímateľ preukázať, že pri posudzovanej alternatívnej technológii existuje objektívna prekážka aspoň v jednom z nasledujúcich kritérií:
1. Dostupnosť technológie na trhu: Alternatívna technológia nevyužívajúca fosílne palivá musí byť reálne a komerčne dostupná na trhu v časovom horizonte, ktorý je v súlade so schváleným harmonogramom realizácie projektu, musí zabezpečiť všetky požadované funkcie zariadenia potrebné pre realizáciu projektu bez potreby dodatočných riešení alebo kompromisov.
2. Dostupnosť súvisiacej infraštruktúry a technické parametre: Alternatívna technológia musí spĺňať špecifické technické požiadavky na výkon a bezpečnosť (BOZP) bez toho, aby si jej nasadenie vyžadovalo neprimerané dodatočné úpravy infraštruktúry (napr. nedostatočná kapacita elektrickej siete v budove, absencia rýchlonabíjacích staníc v areáli, technická nekompatibilita s prídavnými zariadeniami, nedostatočný dojazd alebo nosnosť bezemisného vozidla vzhľadom na požadovaný spôsob prevádzky.
3. Náklady, prevádzková kontinuita a udržateľnosť prevádzky: Obstaranie a následná prevádzka alternatívnej technológie nesmie spôsobovať neprimerané finančné zaťaženie. Pri posudzovaní sa zohľadňuje primeranosť celkových nákladov počas životného cyklu zariadenia, najmä obstarávacie náklady, prevádzkové náklady, náklady na údržbu a servis, ako aj intenzita využívania zariadenia. Alternatívna technológia musí zároveň zabezpečiť požadovanú prevádzkovú kontinuitu, spoľahlivosť a výkonnosť počas celej doby realizácie a udržateľnosti projektu. Prechod na alternatívnu technológiu nesmie ohroziť finančnú udržateľnosť projektu ani spôsobiť neprimerané zvýšenie nákladov pre koncových užívateľov.
4. Regionálne špecifiká a obmedzenia: Alternatívna technológia musí byť plnohodnotne využiteľná v špecifických geografických, klimatických a prevádzkových podmienkach miesta realizácie projektu. Posudzuje sa najmä, či miestne podmienky neobmedzujú jej bezpečné, spoľahlivé a efektívne využívanie (napr. požiadavky na ťažnú silu v náročnom horskom alebo lesnom teréne, pokles kapacity batérií pri nízkych teplotách alebo zimnej údržbe, dlhé presuny bez možnosti priebežného nabíjania, prevádzka s vysokým denným nájazdom, obmedzená dostupnosť elektrickej energie alebo nabíjacej infraštruktúry, nedostupnosť autorizovaného servisu alebo náhradných dielov v primeranej vzdialenosti, prípadne iné objektívne regionálne podmienky, ktoré významne ovplyvňujú prevádzku alternatívnej technológie). 
5. Prílohy - technická dokumentácia,  stanovisko projektanta, vyjadrenie revízneho technika k stavu elektroinštalácie, stanovisko správcu distribučnej siete alebo iné relevantné podklady a overiteľné zdroje.

Vyjadrenie prijímateľa k posudzovanému výdavku:
	Položka 
	Údaj/popis

	Skupina výdavku[footnoteRef:1]  [1:  Rozpočet projektu, napr. 023 – dopravné prostriedky] 


	

	Názov výdavku[footnoteRef:2] [2:  	V zmysle podrobného rozpočtu projektu.] 

	

	Typ zariadenia / kategória vozidla[footnoteRef:3] [3:  Pri motorových vozidlách sa uvedie kategória vozidla podľa príslušnej legislatívy (napr. pri poľnohospodárskych a lesných vozidlách ako sú traktory kategória T, C, R alebo S, pri nákladných motorových vozidlách kategória napr. N2).
Pri zariadeniach sa uvádza typ alebo druh spotrebiča v súlade s technickou dokumentáciou stacionárneho zariadenia (napr. veľkokapacitný plynový gastro sporák, modulárne plynové varné zariadenie alebo samostatne stojaca plynová varná stolička). ] 

	

	Zdroj energie[footnoteRef:4] [4:  	Pri sporákoch: typ média a príkon (napr. spaľovanie plynného fosílneho paliva – zemný plyn/LPG, menovitý tepelný príkon v kW). Pri motorových vozidlách a mobilných strojoch (napr. traktor) sa uvedie druh motora, menovitý výkon motora (kW alebo HP) a emisná norma (napr. Stage V), prípadne deklarovaná kompatibilita s palivom HVO. ] 

	

	Účel použitia v projekte
	



Vyjadrenie prijímateľa k realizovateľnosti alternatívnej technológie[footnoteRef:5]: [5:  Pokiaľ sú vyjadrenia prijímateľa na kritériá posudzovania č. 1 – 4  kladné („ÁNO“), alternatívna technológia nevyužívajúca fosílne palivá sa považuje za životaschopnú a prijímateľ je povinný ju obstarať. V takom prípade sa výdavok využívajúci fosílne palivá považuje zo strany sprostredkovateľského orgánu pre Program Slovensko (SO pre P SK) za neoprávnený.  
Pokiaľ je minimálne jedno kritérium posudzovania č. 1 – 4  označené ako záporné („NIE“), alternatívna technológia nevyužívajúca fosílne palivá sa za predpokladu relevantného odôvodnenia považuje za neživotaschopnú a výdavok na zariadenie využívajúce fosílne palivá sa považuje zo strany SO pre P SK za oprávnený .
] 

	Kritérium posudzovania
	Vyjadrenie prijímateľa k jednotlivým bodom:
ÁNO/NIE (vybrať z možností)
Zdôvodnenie

	1. Dostupnosť technológie na trhu
Otázka:
Je v súčasnosti na trhu dostupná alternatívna technológia, ktorá nevyužíva fosílne palivá? 
(Ak áno, prijímateľ uvedie bližšiu špecifikáciu dostupnej alternatívy, ak nie zdôvodní nevyhnutnosť zakúpenia pôvodnej plánovanej technológie zo schválenej ŽoNFP)
	Vyberte položku.

Zdôvodnenie:


	2. Dostupnosť súvisiacej infraštruktúry a technické parametre
Otázka:
Existujú vhodné technické podmienky, ktoré umožňujú využívanie alternatívnej technológie? 
(Ak nie, prijímateľ uvedie dôvody napr. požiadavky na výkon, absencia nabíjacích staníc a pod.)
	Vyberte položku.

Zdôvodnenie:


	3. Náklady, prevádzková kontinuita a udržateľnosť prevádzky
Otázka:
Je zakúpenie a prevádzka alternatívnej technológie  finančne zvládnuteľná pre prijímateľa? 
(Ak nie, prijímateľ uvedie dôvody napr. neprimerané finančné zaťaženie, náklady na údržbu, prevádzku a servis a pod.)
	Vyberte položku.

Zdôvodnenie:


	4. Regionálne špecifiká a obmedzenia
Otázka:
Sú podmienky (napr. geografické, klimatické, technologické a pod.), priaznivé na plnohodnotné využívanie alternatívnej technológie? 
(Ak nie, prijímateľ uvedie  obmedzenia, ktoré významne ovplyvňujú prevádzku alternatívnej technológie).
	Vyberte položku.

Zdôvodnenie:


	5. Prílohy
	Uveďte aké





	Záver z posúdenia realizovateľnosti alternatívnej technológie

	Na základe vykonaného posúdenia kritérií prijímateľ konštatuje, že pre predmetný výdavok neexistuje realizovateľná alternatívna technológia nevyužívajúca fosílne palivá, ktorá by umožnila dosiahnuť cieľ investície? [footnoteRef:6] [6:  Označením možnosti „ÁNO“ prijímateľ potvrdzuje, že po vykonanom posúdení neexistuje realizovateľná alternatívna technológia nevyužívajúca fosílne palivá, ktorá by umožnila dosiahnuť cieľ investície.
Prijímateľ potvrdí oprávnenosť výdavku na fosílne zariadenie (vyznačí „ÁNO“), ak je v kritériách č. 1 – 4 minimálne jedno vyjadrenie záporné („NIE“) a neexistencia životaschopnej alternatívy je relevantne odôvodnená.] 

	Vyberte položku.
	Prijímateľ potvrdzuje, že hlavný cieľ investície nespočíva vo výrobe, spracovaní, doprave, distribúcii, skladovaní alebo spaľovaní fosílnych palív a že zariadenie využívajúce fosílne palivá predstavuje iba podporný prvok nevyhnutný na dosiahnutie cieľa investícií.
	Vyberte položku.




Stanovisko poskytovateľa k posúdeniu realizovateľnosti alternatívnej technológie [footnoteRef:7]: [7:  Poskytovateľ preskúma vyjadrenie prijímateľa, predložené prílohy a overí, či prijímateľ preukázal neexistenciu realizovateľnej alternatívnej technológie nevyužívajúcej fosílne palivá v súlade s kritériami uvedenými v tomto dokumente. Na základe vykonaného posúdenia vyznačí svoje stanovisko.] 


Na základe preskúmania vyjadrenia prijímateľa a predložených podkladov poskytovateľ konštatuje, že:

☐súhlasí so záverom prijímateľa, že pre predmetný výdavok neexistuje realizovateľná alternatívna technológia nevyužívajúca fosílne palivá,

☐nesúhlasí so záverom prijímateľa.

Odôvodnenie (v prípade nesúhlasu alebo potreby doplnenia):


Dátum:
Meno a priezvisko osoby poskytovateľa:
Funkcia:
Podpis:

